Lucie Bílá

**Lucie Bílá** (vlastným menom **Hana Zaňáková**; * 7. apríl 1966, Kladno) je česká popová a muzikálová speváčka a herečka, pričom však začínala ako speváčka heavymetalovej skupiny Arakain. Je majiteľkou, producentkou Divadla Lucie Bílé. Je viacnásobná víťazka Českého slávika.

## Životopis
Narodila sa v stredočeských Otvoviciach. Hodiny spevu absolvovala na Ľudovej škole umenia (dnešná ZUŠ). Skôr ako sa preslávila, vyučila sa za krajčírku. Prvé skúsenosti na pódiách získavala ako členka skupín Rock-Automat, Arakain a Vitacit.

V 80. rokoch si ju všimol producent Petr Hannig, vymyslel jej pseudonym Lucie Bílá a napísal jej prvé piesne *Neposlušné tenisky* a *Horší než kluk.* Poriadny úspech ju však iba čakal v budúcom desaťročí, kedy si zahrala v najznámejších muzikáloch v Česku *[[Bedári (muzikál)|Les Misérables]], [[Dracula (Karel Svoboda)|Dracula]], [[Krysař]]*, vydala rad sólových albumov, podieľala sa na niekoľko filmoch (speváčka alebo herečka) a po niekoľkých rokoch sa držala na výslní popularity vo výročnej ankete Český slávik.

V rokoch 1984 – 1986 pôsobila tiež v heavymetalovej skupine Arakain, kde s Alešom Brichtom tvorili spevácke duo. Potom, čo sa sústredila na sólovú kariéru, zo skupiny Arakain odišla, ale každých päť rokov na výročných koncertoch so skupinou znova vystupuje. V súčasnosti majú za sebou turné uskutočnené k 30. výročiu založenia skupiny. V roku 1986 vystúpila v súťaži Bratislavská lýra s piesňou Neobjevená .

V roku 1989, krátko pred zamatovou revolúciou, sa Lucie Bílá zoznámila s bývalou detskou filmovou hviezdou Tomášom Holým. Ich vzťah asi po 6 mesiacoch ukončila Tomášova autonehoda a jeho následná smrť.

V marci 1995 porodila svojmu priateľovi Petrovi Kratochvílovi syna Filipa. Petr Kratochvíl ju opustil kvôli Pavlíne Babůrkovej, víťazke Miss Československo 1992.

V roku 2002 sa nakrátko vydala za hudobníka Stanislava Penku. Po rozvode s ním nejakú dobu žila iba so svojím synom Filipom. V roku 2006 sa vydala druhýkrát. Jej manželom sa stal muzikant Václav Noid Bárta. Dňa 1. septembra 2008 bol oficiálne oznámený ich rozchod.

Od roku 2010 sa stala porotkyňou v televíznej šou *[[Česko Slovensko má talent]]*, ktorú od roku 2010 vysielajú v koprodukcii televízie TV Prima, TV JOJ a TV Markíza (v posledných sériách už nie). 

Zahrala si tiež jednu z hlavných úloh v muzikálovom filme *[[V peřině]]* pod vedením F. A. Brabca, ktorý mal premiéru v roku 2011. Je patrónkou projektu „For You“ („Pre Vás, pre ženy“).

## Zaujímavosti
* Dňa 28. septembra 2014 dostala Lucie Bílá Medailu za zásluhy 1. stupňa (za zásluhy o štát v oblasti umenia). Bola ocenená českým prezidentom Milošom Zemanom.
* Lucie Bílá prvýkrát vystupovala v siedmich rokoch, keď 8. marca na javisku zaspievala ľudovú pieseň *Čierne oči choďte spať*.

## Černobílé turné
Černobílé turné začalo v roku 2013, navštívilo ho 50 000 ľudí. Lucie prešla 8 miest v Česku (Praha, Plzeň,Ostrava, Zlín, Brno, Pardubice, Liberec, České Budějovice) a dve mestá na Slovensku (Bratislava, Košice). Vďaka veľkému záujmu a tiež z dôvodu natočenia DVD z tohoto turné, sa opakovalo pod názvom Černobílé turné 2014. Tu vyrazila iba do 5 miest. Luciu sprevádzalo niekoľko technikov, hudobníkov, klavirista Petr Malásek, tanečná skupina The Pastels, svetlomaliar Alex Dowis a veľa ďalších. Túto audiovizuálnu show navštívilo veľa známych osobností. Vďaka tomuto turné vznikli 2 nové piesne „Stop’’ a „Jsem to já’’.

## Ocenenia
[náhľad|Speváčka Lucie Bílá na [Medzinárodný filmový festival Karlovy Vary|medzinárodnom filmovom festivale v Karlových Varoch počas leta 2007]]
náhľad|Ocenenia v Divadle Lucie Bílé
náhľad|Ocenenia v Divadle Lucie Bílé
náhľad|Ocenenia v Divadle Lucie Bílé
Ceny českej *Akademie populární hudby* – **Gramy**, neskôr **[[Anděl (cena)|Anděl]]**

* 1993 – **Gramy** ocenená ako speváčka roku 1992, za Album roku (*Missariel*), Videoklip roku a Skladba roku (*Láska je láska*)
* 1994 – **Gramy** – speváčka roku 1993
* 1995 – **Gramy** – speváčka roku 1994
* 1996 – **Gramy** – speváčka roku 1995
* 1998 – **Ceny APH** – speváčka roku 1997
* 1999 – **Ceny APH** – speváčka roku 1998
* 2003 – ***nejprodávanější album*** českej speváčky (album *Jampadampa*)
anketa **[[Český slávik]]**

* 1996, 1997, 1998, 1999, 2000, 2001, 2002, 2003, 2004, 2007, 2008, 2009, 2010, 2011, 2012, 2013, 2014, 2015, 2016, 2017, 2022 – zlato v kategórii speváčka
* 1998, 1999, 2000, 2001, 2002, 2003, 2004, 2007, 2008, 2010, 2011, 2012, 2017, 2022 – Absolútny víťaz
* 2005, 2006, 2021, 2023, 2024, 2025 – striebro v kategórii speváčka
* 2000 – cena teenagerov
* 2004 hviezda hviezd

Ceny hudobnej akadémie
* 1996, 1997, 1998, 2010, 2015
* 2010 – Zpěvačka dvanáctiletí
* 2015 - Zpěvačka pětadvacetiletí

Zlatý Otto
* 1997, 1998 – zlato
* 2006, 2009 – striebro

Česká hvězda
* 2013 – kategória SRDCE NA DLANI

Ceny TýTý
* 1994, 1995, 1996, 1997, 1998, 1999, 2000, 2001, 2002, 2003, 2006, 2007, 2011 – kategória speváčka
* 1997, 1998 – Absolútny víťaz

Cena Thálie
* 2000 – obor muzikál - Johanka z Arku
* 2009 nominácia – obor muzikál – Carmen
* 2018 nominácia - obor muzikál - Sestra v akci
Šarmantní osobnosť roka a Cena internetu 2022 - udeľovaná poslucháčmi Českého rozhlasu

## Diskografia
*[alt=|náhľad|Lucie Bílá na vystúpení v októbri roku [2014]]1985 „Neposlušné tenisky“ - SP
* 1986 *Lucie Bílá*
* 1992 *Missariel*
* 1994 *Lucie Bílá*
* 1998 *Hvězdy jako hvězdy*
* 1998 *Duety – Lucie Bílá a [[Karel Gott]]* 
* 1999 *Úplně nahá*
* 2003 *Jampadampa*
* 2004 *Láska je láska* (Best Of)
* 2006 *Koncert*
* 2007 *Platinum Collection* (3 CD výber)
* 2007 *Woman*
* 2008 *Lucerna* (Live)
* 2010 *Bang Bang*
* 2010 *Bílé Vánoce Lucie Bílé
* 2012 *Modi*
* 2014 *Recitál*
* 2016 *Hana*
*2019 Ta o mně
*2024 Vzkaz pro Ježíška

=== DVD ===
* [[2003]] *Johanka z Arku*
* [[2004]] *Láska je láska – 20 videohitů* 
* [[2006]] *Koncert*
* [[2008]] *Lucerna*
** Carmen

=== Muzikály (kompilácie) ===
* [[1992]] *Les Misérables*
* [[1993]] *Zahrada rajských potěšení*
* [[1995]] *Dracula*
* [[1996]] *Krysař*
* [[2000]] *Johanka z Arku*
* [[2003]] *Romeo a Julie*
* [[2003]] *Excalibur*
* [[2005]] *Láska je láska*
* [[2005]] *Elixír života*
* [[2008]] *Němcová!*
* [[2008]] *Carmen*
* 2012 *Aida*
* 2014 *The Addams Family*
* 2017 *Sestra v akci*
* 2022 *Láska je láska*
* 2023 *Srdeční záležitost*

=== Kompilácie (ostatné) ===
* *Kouzelné Vánoce I a II* – nahrávky so zborom [[Boni pueri]]
* *Soukromé poselství* – album s pardubickou filharmóniou
* *Znamení* (album skupiny [[České srdce (hudobná skupina)|České srdce]]) – Bosou nohou žárem
* *Mohlo by tu být líp* (album Hapky a Horáčka)  – Unesený, Okna dokořán
* *Archeology* (album skupiny [[Arakain]]) – Cornouto, Zimní královna
* *Arakain XXV Eden* – (živé album z koncertu k 25. výročiu skupiny [[Arakain]] so symfonickým orchestrom) – skladba Zimní královna v sprievode filharmónie a pieseň Cornouto a Dotyky v sprievode kapely bez orchestra
* [[1992]] *O5 – Jiří Korn* –  [[Sex Ghost]] a [[Pro mou vyvolenou]]
* [[1995]] *Duny – Jiří Korn* – [[Byl by hřích]]
* [[1998]] *Citová investice..?* – [[Petr Hapka]] a [[Michal Horáček]] – pieseň „Dívám se, dívám“
* [[1992]] *Koncert hvězd na Žofíně* – album s [[Eva Urbanová|Evou Urbanovou]] a [[Peter Dvorský|Petrom Dvorským]]
* 2004 Daniel Hůlka – album *Dílem já* – pieseň „Ochutnej stopy“
* [[2007]] *Noid* – ParaNoid
* [[2008]] *Proměna* – [[Jan Budař]] a [[Eliščin band]] – pieseň s textom [[Vladimír Morávek|Vladimíra Morávka]] „Odpouštím“
* 2011 [[No Name]] – album *Nový album* – pieseň „Ženušky“
* 2013 [[Kamila Nývltová]] – album *Vánoční dárek* – pieseň „Krajinou tou bájnou“
* 2014 [[Štefan Margita]] – album *Melancholie'' – pieseň „Lux Aeterna“

## Referencie

## Externé odkazy
* Oficiálna stránka
* 
* 
* 

## Zdroj

Kategória:České heavymetalové speváčky
Kategória:České popové speváčky
Kategória:České herečky divadelných muzikálov
Kategória:Držitelia Týtý
Kategória:Česko Slovensko má talent
Kategória:Nositelia Medaily Za zásluhy (Česko)